Joseph M. Schenck

Džozefas Maiklas Skenkas (, tikrasis vardas Josifas Šeinkeris (), 1876 m. gruodžio 25 d.Joseph M. Schenck(1876–1961), IMDb. Nuoroda tikrinta 2022-12-20 Rybinskas, Rusijos imperija – 1961 m. spalio 22 d. Los Andželas, JAV) – amerikiečių kino prodiuseris, kino industrijos pionierius, Jungtinėse Amerikos Valstijose suvaidinęs labai svarbų vaidmenį ją plėtojant.

 Biografija 
Skenkas gimė Rybinske, Jaroslavlio srityje, Rusijos imperijoje žydų šeimoje. 1892 m. liepos 19 d. emigravo į Niujorką. 1916–1934 m. Skenkas buvo vedęs nebyliojo kino aktorę Normą Tolmadž. Jis prodiusavo jos filmus ir buvo jos finansų konsultantas ir po skyrybų. 1919 m. įkūrus kino kompaniją „United Artists“, Skenkas nuo 1925 m. tapo jos antruoju prezidentu. Tam, kad vadovautų filmų platinimui, turėjo įtakos ne tik jo žinios apie kino industriją, bet ir ryšiai su svaine aktore Natali Tolmadž bei jos vyru aktoriumi Basteriu Kytonu.Yallop, David (1976). The Day the Laughter Stopped. New York: St. Martin’s Press. 

1934 m. su Derilu F. Zanuku įkūrė kino kompaniją „20th Century Pictures“, kuri platino savo filmus per „United Artists“. 1935 m. ši įmonė susijungė su „Fox Film Corporation“ ir taip buvo įkurta kino kompanija „20th Century Fox“, kurios pirmasis prezidentas buvo Skenkas. Džozefo Skenko brolis Nikolas (Nicholas) buvo „Loew's, Inc.“, motininės „Metro-Goldwyn-Mayer“ žiniasklaidos bendrovės, pirmininkas.

Skenkas yra vienas iš Kino meno ir mokslo akademijos įkūrėjų, 1952 m. jam buvo įteiktas „Oskaras“ už indėlį į kino pramonės plėtrą. Skenko garbei įspausta žvaigždė Holivudo šlovės alėjoje adresu 6757 Holivudo bulvaras (Hollywood Boulevard).

Džozefas Skenkas išėjo į pensiją 1957 m., o netrukus po to patyrė insultą, nuo kurio taip ir neatsigavo. Jis mirė Los Andžele 1961 m., sulaukęs 84–erių metų, ir buvo palaidotas Maimonido kapinėse Brukline, Niujorke.Joseph Michael Schenck, Find a Grave. Nuoroda tikrinta 2022-12-20

 Filmografija 
 Dž. Skenko filmografija

 Išnašos 

Kategorija:JAV kino prodiuseriai
Kategorija:JAV asmenybės